钦定古今图书集成/明伦汇编/宫闱典/第040卷 > 显宗弘吉剌皇后
## 钦定古今图书集成/明伦汇编/宫闱典/第040卷 > 显宗弘吉剌皇后

按《元史后妃传》：“显宗宣懿淑圣皇后，名普颜怯里迷
失，弘吉剌氏。显宗居晋邸，纳为元妃，生泰定帝。泰定
元年，追尊宣懿淑圣皇后。其册文曰：‘祗缵皇图，方弘
仁孝之化；追崇圣母，永怀鞠育之恩。匪建鸿名，畴彰
厚德。钦惟皇妣晋王妃弘吉剌氏，淑侔周姒，贤迈虞
嫔。俪我先王，恪守肇基之地；昭其懿范，益恢正始之’”
风。顺坤道以承乾，炯月辉以愬日。阴功久积，衍圣绪
于无疆。神器攸归，知庆源之有自；仰徽音之如在，慨
至养之莫加。聿选休辰，爰修缛典。谨遣摄太尉某奉
玉册玉宝，上尊谥曰“宣懿淑圣皇后。”伏惟淑灵在上，
式垂鉴临，合享太宫，永锡繁祉。升祔皇考显宗庙。天
历初，复祧显宗庙祀。